
Betegtájékoztató: Információk a felhasználó számára
Antifront Béres kemény kapszula
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mely az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont
· Feltétlenül tájékoztassa kezelőorvosát, ha tünetei nem enyhülnek, vagy éppen súlyosbodnak.

A betegtájékoztató tartalma:

1. Milyen típusú gyógyszer az Antifront Béres kemény kapszula (a továbbiakban Antifront Béres kapszula), és milyen betegségek esetén alkalmazható?

2. Tudnivalók az Antifront Béres kapszula szedése előtt

3.
Hogyan kell szedni az Antifront Béres kapszulát?

4.
Lehetséges mellékhatások

5
Hogyan kell az Antifront Béres kapszulát tárolni?

6.
A csomagolás tartalma és egyéb információk

1.
Milyen típusú gyógyszer az Antifront Béres kapszula, és milyen betegségek esetén alkalmazható?
Hagyományos növényi gyógyszer, kizárólag a régóta fennálló használaton alapuló, meghatározott javallatokra alkalmazandó, úgymint frontérzékenység esetén és utazási 
betegségben jelentkező panaszok (pl. stressz enyhe tünetei, alvászavarok, koncentrálóképesség zavara, émelygés, emésztési zavarok) enyhítésére felnőtteknél és 14 év feletti serdülőknél.

2.
Tudnivalók az Antifront Béres kapszula szedése előtt
Ne szedje az Antifront Béres kapszulát
· ha allergiás (túlérzékeny) a hatóanyagokra vagy gyógyszer (6. pontban felsorolt) egyéb összetevőjére,

· ha Önnek epekiválasztás zavarát okozó betegsége van (pl. panaszokat, tüneteket okozó epekövesség vagy epeút elzáródás).
Figyelmeztetések és óvintézkedések
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni a gyógyszert.

A készítmény folyamatosan 4-6 hétnél tovább orvosi felügyelet nélkül nem alkalmazható.

Amennyiben a tünetek nem javulnának, vagy rosszabbodnának, orvoshoz kell fordulni.
Gyermekek és serdülők
A készítmény szedése 14 év alatti gyermekeknek nem javasolt.
Egyéb gyógyszerek és az Antifront Béres kapszula
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is. 

Amennyiben véralvadásgátlót szed, keresse fel kezelőorvosát, mielőtt elkezdi szedni ezt a készítményt.

Az Antifront Béres kapszula csökkentheti a vérnyomáscsökkentők hatását.
A készítmény fokozhatja egyes vízhajtók (tiazidok) káliumvesztő hatását.
Terhesség, szoptatás és termékenység
Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.
Terhes és szoptató anyák esetében nem végeztek vizsgálatot, ezért a készítmény szedése ezen állapotokban nem javasolt. 

A készítmény termékenységre gyakorolt hatásáról nem áll rendelkezésre adat.
A készítmény hatásai a gépjárművezetéshez és gépek kezeléséhez szükséges képességekre

A készítmény gépjárművezetéshez és gépek üzemeltetéséhez szükséges képességeket befolyásoló hatását nem vizsgálták, ezért nincsenek adatok arra vonatkozóan, hogy a készítmény befolyásolná a járművezetői és gépkezelői képességet.

Az Antifront Béres kapszula glükózt és laktózt tartalmaz. Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni a gyógyszert.
3.
Hogyan kell szedni az Antifront Béres kapszulát?
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét. 

A készítmény ajánlott adagja felnőtteknek és 14 éven felüli serdülőkorúaknak napi 2x1 kapszula. 

A készítményt a panaszok fennállásáig javasolt szedni, azonban a készítmény orvosi felügyelet nélkül folyamatosan legfeljebb 4-6 hétig alkalmazható.
A készítmény használatát célszerű már a meteorológiai front előjelzésekor, illetve (utazási betegségben szenvedőknél) közvetlenül az utazás előtt, de legkésőbb az első tünetek jelentkezésekor megkezdeni. 

A kapszulát kevés folyadékkal, lehetőleg étkezés előtt, szétrágás nélkül kell bevenni.

Amennyiben az alkalmazás ellenére a panaszok nem csökkennek, vagy azok továbbra is fennállnak, vagy a betegtájékoztatóban nem említett mellékhatások lépnek fel, hagyja abba a kapszula szedését és forduljon kezelőorvosához vagy gyógyszerészéhez.
Alkalmazása gyermekeknél:

A készítmény szedése 14 év alatti gyermekeknek nem javasolt.

Ha az előírtnál több Antifront Béres kapszulát vett be

Túladagolásról ezidáig nem számoltak be, a túladagolás hatásai nem ismeretesek.
Ha elfelejtette bevenni az Antifront Béres kapszulát
Ne vegyen be kétszeres adagot a kihagyott adag pótlására, hanem folytassa a kezelést a betegtájékoztatóban leírt útmutatás szerint.
Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.

4.
Lehetséges mellékhatások
Mint minden gyógyszer, így az Antifront Béres kapszula is okozhat mellékhatásokat, amelyek azonban nem mindenkinél jelentkeznek.

Nagyon ritkán (10 000-ből kevesebb, mint 1 beteget érinthet) túlérzékenységi reakciók (bőrkiütés, csalánkiütés, viszketés) előfordulhat.

Ilyen esetben az alkalmazást fel kell függeszteni!

A készítmény egyik összetevője (igazi édesgyökér) hatására vérnyomás emelkedés és káliumvesztés alakulhat ki.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5.
Hogyan kell az Antifront Béres kapszulát tárolni?
Legfeljebb 25°C-on tárolandó. A nedvességtől való védelem érdekében a tartályt tartsa jól lezárva.
A gyógyszer gyermekektől elzárva tartandó!

A tartályon és a dobozon feltüntetett lejárati idő (Felhasználható:/Felh:) után ne szedje az Antifront Béres kapszulát. A lejárati idő a megadott hónap utolsó napjára vonatkozik.

A gyógyszereket nem szabad a szennyvízbe juttatni vagy a háztartási hulladékkal együtt kezelni. Kérdezze meg gyógyszerészét, mit tegyen fel nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz az Antifront Béres kapszula?
-A készítmény hatóanyagai (1 kapszula tartalma):

24 mg maté levél (Mate folium) száraz kivonat,  (mely megfelel 72-120 mg maté levélnek) kivonószer:víz, 

18 mg igazi édesgyökér (Liquiritiae radix) száraz kivonat(mely megfelel 54-72 mg igazi édesgyökérnek), amely megfelel 0,9 – 1,26 mg glicirizinsavnak, kivonószer:víz, 

10,8 mg orvosi citromfű levél (Melissae folium) száraz kivonat(mely megfelel 43,2-64,8 mg orvosi citromfű levélnek), kivonószer 30 V/V% metanol  

2,3 – 4,4 mg gyömbér gyökértörzs (Zingiberis rhizoma) száraz kivonat (mely megfelel 46-132 mg gyömbér gyökértörzsnek), kivonószer: szuperkritikus szén-dioxid 
1,62 mg jávai kurkuma gyökértörzs (Curcumae xanthorrhizae rhizoma) száraz kivonat (mely megfelel  32,4 – 81,0 mg jávai kurkuma gyökértörzsnek), kivonószer 96 V/V% etanol.
-Egyéb összetevők:

Kapszula töltet:

mannit, mikrokristályos cellulóz, kolloid szilícium-dioxid, porlasztva szárított glükóz szirup (8,84 mg), maltodextrin, laktóz-monohidrát (0,9 mg), magnézium-sztearát, kalcium-hidrogén-foszfát-dihidrát, szilícium-dioxid, povidon, napraforgóolaj

Kapszulahéj összetevői:

zselatin, titán-dioxid (E171), sárga és fekete vas-oxid (E172), indigókarmin (E132)

Milyen az Antifront Béres kapszula készítmény külleme és mit tartalmaz a csomagolás?
1-es méretű olíva zöld színű kemény kapszula, sárgásbarna színű, apróbb sötétebb szemcséket tartalmazó porkeverékkel töltve.

Csomagolás: 30 db kemény kapszula, 30 ml-es fehér PE tartályban, hőre lágyuló fóliával és fehér PP csavaros tetővel 

A forgalomba hozatali engedély jogosultja

